средство, а допустимата максимална дължина на превозното средство, посочена в точка 1.1.1., да не се надвишава с повече от 200 mm — разрешено само на височина над земната повърхност от най-малко 1050 mm, с цел тези устройства и оборудване да не възпрепятстват възможността превозното средство да се използва за интермодален транспорт. В допълнение, трябва да са изпълнени изискванията на точки 1.3.1.2.1.—1.3.1.2.4.
 1.3.1.2.1.
 Типът на аеродинамичните устройства и оборудване трябва да е одобрен в съответствие с настоящия регламент.
 1.3.1.2.2.
 Операторът на превозното средство трябва да има възможност да сменя положението на аеродинамичните устройства и оборудване и да ги прибира или сгъва, като прилага ръчна сила, не по-голяма от 40 daN. Също така, това може да се извършва автоматично.
 1.3.1.2.3.
 Когато са монтирани на превозното средство и са в работно положение, всички главни вертикални елементи или комбинации от елементи и главен хоризонтален елемент или комбинации от елементи, образуващи аеродинамичните устройства и оборудване, трябва да издържат на вертикални и хоризонтални сили на опън и натиск, приложени последователно нагоре, надолу, наляво и надясно, от 200 daN ± 10 % и приложени статично в геометричния център на съответната перпендикулярна проекция с максимално налягане от 2,0 MPa. Аеродинамичните устройства и оборудване могат да се деформират, но системата за регулиране и застопоряване не трябва да се отключва вследствие на приложените сили. Деформацията трябва да е ограничена, за да се гарантира, че допустимата максимална широчина на превозното средство не се надвишава с повече от 25 mm от всяка страна на превозното средство по време и след изпитването.
 1.3.1.2.4.
 Когато са в прибрано или сгънато положение, всички главни вертикални елементи или комбинации от елементи и главен хоризонтален елемент или комбинации от елементи, образуващи аеродинамичните устройства и оборудване, трябва да издържат на хоризонтална сила на опън, приложена надлъжно назад, от 200 daN ± 10 % и приложена статично в геометричния център на съответната перпендикулярна проекция с максимално налягане от 2,0 MPa. Аеродинамичните устройства и оборудване могат да се деформират, но системата за регулиране и застопоряване не трябва да се отключва вследствие на приложените сили. Деформацията трябва да е ограничена, за да се гарантира, че допустимата максимална широчина на превозното средство не се надвишава с повече от 25 mm от всяка страна на превозното средство и че допустимата максимална дължина на превозното средство не се надвишава с повече от 200 mm.
 1.3.1.3.
 Съгласно изискванията на органа по одобряването на типа техническата служба проверява дали аеродинамичните устройства и оборудване, както в работно положение, така и в прибрано или сгънато положение, не възпрепятстват значително охлаждането и вентилацията на силовото предаване, на изпускателната уредба и на пътническата кабина. Всички останали приложими изисквания във връзка със системите на превозните средства трябва да са изцяло изпълнени, когато аеродинамичните устройства и оборудване са монтирани в работно положение и в прибрано или сгънато положение.
 Чрез дерогация от приложимите изисквания във връзка със задната защита срещу вклиняване, хоризонталните разстояния между задната страна на задното защитно устройство срещу вклиняване и задния край на превозното средство с монтирани аеродинамични устройства и оборудване могат да се измерват, без да се вземат предвид